*Metadati attiecināmi uz periodu, sākot ar 2021. gada 1. ceturksni*

**Administratīvo pārkāpumu statistika Metadati**

**Datu apraksts**

Administratīvo pārkāpumu dati sniedz informāciju par Iepirkumu uzraudzības birojā uzsāktām resoriskām pārbaudēm un administratīvo pārkāpumu procesiem, kas uzsākti uz iesnieguma pamata vai pēc Iepirkumu uzraudzības biroja iniciatīvas, par iespējamiem Publisko iepirkumu likuma, Sabiedrisko pakalpojumu sniedzēju iepirkumu likuma, Aizsardzības un drošības jomas iepirkumu likuma un Publiskās un privātās partnerības likuma pārkāpumiem.

Dati iegūti no Iepirkumu uzraudzības biroja Administratīvo sodu departamenta apkopotās informācijas.

Rādītāju kopums sniedz vispārēju ieskatu par administratīvo pārkāpumu procesu un resorisko pārbaužu skaitu kopā, to uzsākšanas pamatiem, pieņemtajiem lēmumu veidiem, piemērotajiem soda veidiem un konstatētajiem administratīvajiem pārkāpumiem, izdalot tos pēc Publisko iepirkumu likuma, Sabiedrisko pakalpojumu sniedzēju iepirkumu likuma, Aizsardzības un drošības jomas iepirkumu likuma un Publiskās un privātās partnerības likuma pantiem attiecībā uz administratīvajiem pārkāpumiem.

**Datu publicēšana**

Dati tīmekļvietnes sadaļā ***Aktualitātes*** *zem* ***Statistika***/***Administratīvo pārkāpumu statistika*** tiek publicēti saskaņā ar aktuālo [datu publicēšanas kalendāru](https://www.iub.gov.lv/lv/statistikas-datu-publicesanas-kalendars-2021-gadam) reizi ceturksnī.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Administratīvo pārkāpumu statistika | par 2021. gada 1. ceturksni | 15.04.2021. |  |
| Administratīvo pārkāpumu statistika | par 2020. gada 4. ceturksni  par 2020. gada 3. ceturksni  par 2020. gada 2. ceturksni  par 2020. gada 1. ceturksni |  | Skat. arhīvā |

**Datu pieejamība**

Apkopotie dati ir pieejami, sākot no 2020. gada 1. ceturkšņa.

**Dati sagatavoti**

15.04.2021.

**Datu izplatīšana**

Ceturkšņu apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti:

* no Iepirkumu uzraudzības biroja Administratīvo sodu departamenta datiem.

**Atskaites periods**

Atskaites periods ir kalendārais ceturksnis.

**Datu aprēķināšana**

Ceturkšņa griezumā iegūtie dati par uzsāktām resoriskām pārbaudēm, administratīvo pārkāpumu procesiem, pieņemtajiem lēmumiem, piemērotajiem sodiem un konstatēto pārkāpumu veidiem tiek katrā atsevišķā gadījumā sasummēti (skaits), atsevišķi izdalot:

* Procesus pēc to uzsākšanas pamatojuma: uz iesnieguma pamata uzsākti procesi, pēc Iepirkumu uzraudzības biroja iniciatīvas uzsākti procesi;
* pieņemtos lēmumus pēc to veidiem: par saukšanu pie administratīvās atbildības, par atbrīvošanu no administratīvās atbildības, par atteikšanos uzsākt administratīvā pārkāpuma procesu, par administratīvā pārkāpuma lietvedības izbeigšanu, par administratīvā pārkāpuma procesa izbeigšanu, par resoriskās pārbaudes izbeigšanu;
* piemērotos sodus pēc to veidiem: brīdinājums, naudas sods, naudas sods, atņemot tiesības ieņemt valsts amatpersonas amatus;
* konstatēto administratīvo pārkāpumu veidus pēc Publisko iepirkumu likuma pantiem: 84.panta (1) daļa, 84.panta (2) daļa, 84.panta (3) daļa, 84.panta (4) daļa, 85.panta (1) daļa, 85.panta (2) daļa, 86.panta (1) daļa, 86.panta (2) daļa, 87.panta (1) daļa, 87.panta (2) daļa, 87.panta (3) daļa, 87.panta (4) daļa, 87.panta (5) daļa, 88.panta (1) daļa, 88.panta (2) daļa, 88.panta (3) daļa, 88.panta (4) daļa, 88.panta (5) daļa.

**Konfidencialitāte**

Rādītāju kopums nesatur konfidenciālus datus.

**Atbilstība**

Apkopotie dati atbilst lietotāju vajadzībām, jo tie nosaka uzsākto administratīvo pārkāpumu procesu un resorisko pārbaužu ceturkšņu rādītājus.

**Precizitāte**

Ceturkšņu apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati netiek salīdzināti.

**Datu precizēšana**

Nepieciešamības gadījumā attiecīgie rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | [pasts@iub.gov.lv](mailto:pasts@iub.gov.lv) |
| Informācijas departaments | |
| Tālruņa numurs | 67326708 |

**Metadati pēdējo reizi atjaunoti**

15.04.2021.

**Saistītās tēmas**